पाएं अपने शहर की ताज़ा ख़बरें और फ्री ई-पेपरडाउनलोड करें
जिला पलवल की रहने वाली अन्ना देवी पत्नी हेमराज उम्र 35 साल का शहीद हसन खां मेवाती नलहड़ हॉस्पिटल में रविवार को निधन हो गया। कोविड संक्रमण के भय की वजह से उनके परिजनों ने अन्ना देवी का शव लेने से इनकार कर दिया। अन्ना गर्भवती थी जिसका उपचार पलवल के स्थानीय सरकारी हॉस्पिटल में होना था, परंतु हॉस्पिटल में जगह ना मिलने की वजह से वहां के डॉक्टरों ने उसे 9 दिन पहले नलहड़ हॉस्पिटल भर्ती करा दिया था।
नलहड़ अस्पताल के डॉक्टरों ने अन्ना का कोविड टेस्ट किया, कोरोना रिपोर्ट नेगेटिव आने पर उसे हॉस्पिटल में जगह दी गई। फिर उसके दूसरे दिन अन्ना देवी ने एक सुंदर सी कन्या को जन्म दिया, जन्म देने के 8 दिन बाद अन्ना देवी का रविवार को निधन हो गया। जब उसकी सूचना पति हेमराज ने अपने परिवार वालों को दी तो हेमराज के परिवार वालों ने शव को निवास स्थल पलवल लाने से इंकार कर दिया। परिवार की तरफ से कोई सहयोग न मिलने पर हेमराज अस्पताल के बाहर बिलक बिलक कर रोने लगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn